Kryon seminars – NEW DIMENSIONS Media Group
Posts tagged Kryon seminars
Posted in Kryon -	Tagged channeling Kryon, indigo children, Jan Tober, Kryon, Kryon channelling, Lee Carroll Ek dink ek het ‘n mens verloor – wolfshadowwhispers
Ek dink ek het ‘n mens verloor
Ek dink ek het ‘n mens verloor, regtig, ek dink ek het. Dit het twee jaar gelede begin gebeur. Ek het die mens gevoel wegsmelt… stadig maar seker. Vir oor die 40 jaar het ek en die mens ‘n lewe gedeel. Ons het saam geeet, gedrink, gelag. Ons was lief vir die selfde mense, het die selfde troeteldiere gehad, liefde gemaak met die selfde vrou.
Toe begin hy weg smelt… Die mens wat ek verloor het. Jy sien, ek is my hele lewe lank oorgewig en dit was nooit ‘n probleem nie. Ander mense het dit ‘n probleem gemaak. Mense het my gestop en my dieet raad probeer gee, ander het my gespot. Dit was nooit ‘n issue nie want ek is nie my liggaam nie. My ligaam is net vet, vleis en bene. Wanneer ek sterf (of vrek, want wolwe sterf mos nie), gaan my gees waar dit moet wees en my vet, derms, vel en bene gaan nie saam nie.
Maar nou het ek ‘n mens verloor. Hy het weg gesmelt. My klere is te groot vir my, my broeke val af. Ek was drie mense groot, nou is ek twee mense groot. Gewig verloor is om ‘n mens te verloor want weeg my gerus en die som totaal van my gewig is so groot dat miskien twee of drie van jou in my kan inpas….
Ek het ‘n mens verloor. Die gewig wat ek verloor het, maak my nie ‘n ander mens nie. Ek wil nie maer wees nie. Vir 44 jaar was ek vet en tevrede, en dus hou ek van myself. Ek wil nie te veel mense verloor nie, nie te maer word nie. Ek wil nie my identiteit verloor nie, jy weet, eendag in die spieel kyk en ‘n maer man sien terug staar wat ek nie ken nie. Ek like die vet ou wat vir my terug kyk in die spieel. Ek wil hom nie verloor nie.
Foto deur Hanneliese Bredell, geneem in Cullinan (2015)
gewigsverlies, maer, vet
16 thoughts on “Ek dink ek het ‘n mens verloor”
Desember 3, 2016 at 8:58 vm
Maar jy sê self jou vet, vleis en bene is nie JY nie, so gee pad voor die spieël – jy kan nie jouself daar sien nie. As jy van jouself hou, sal die maer man jou nie pla nie. Dis die waarheid hoor? – ek kyk nooit in die spieël nie en sien dus nie my plooie nie en voila! – ek voel jonk!
Desember 3, 2016 at 9:02 vm
EK hou van hoe ek is, ek wil nie maer wees nie, ek dink na 44 jaar van wees hoe ek is, is ek perfek lol
Tussen jou en my, ek weet nie hoekom ek so baie gewig verloor het nie. Ek is nie op ‘n dieet of iets nie. My broeke is ver te groot vir my en ek verdrink in my hemde.
Desember 3, 2016 at 9:05 vm
Tyd vir ‘n mediese ondersoek? Dit kan dalk net iets in jou metabolisme wees wat verander het, maar maak liewer seker.
Desember 3, 2016 at 9:10 vm
Ek sal volgende jaar gaan. Maak ek is nie bang nie. Ek dink dis maar die ouderdom. Sommige mense word vet as hulle middeljarig word, sommige, dalk ek, verloor vet.
Desember 3, 2016 at 11:28 vm
Meeste van ons hou nie van verandering nie, en dit gebeur gewoonlik ook nie onder omstandighede wat ons self sou kies nie. Maar verandering bring vooruitgang, en hou iets nuuts in. “So enjoy the ride.” En ja, maak die mediese afspraak.
Desember 3, 2016 at 11:37 vm
Belowe ek sal vroeg in Januarie 🙂
Desember 3, 2016 at 5:43 nm
Ek wil hom ook nie verloor nie. Ek moet sê, die beste een het oorgebly!! Een van jou eienskappe wat ek admireer, jy is lief vir jouself en soo gemaklik met jouself ❤
Desember 3, 2016 at 9:26 nm
Dankie ❤ xxx
Desember 3, 2016 at 8:11 nm
Sug… gelukkige jy… ek het ook 2 om te verloor maar ek is so bang ek verloor net die slimme en die blonde poppie bly oor?
hiehiehie…. jy is oulik
Desember 4, 2016 at 7:16 nm
Sug min mense sal saamstem!
Desember 6, 2016 at 11:11 vm
Hulle probleem 😉
Desember 4, 2016 at 1:25 vm
Gaan so gou as moontlik vir die ondersoek en ook vir daardie bloedtoets, wat ons manne, maar gereeld moet laat doen. Daardie ding, is geneig om jou gewig te laat verloor, sonder dat jy siek voel,
Desember 4, 2016 at 7:57 vm
Sal so maak. Maar laat ons nie te bekommerd raak nie. Dis dalk net’n natuurlike ding en nie iets gevaarlik nie.
Desember 5, 2016 at 9:39 vm
Sterkte vir jou. En onthou geluk is ‘n gedagte. Vandag se denke is more se wereld
Desember 6, 2016 at 11:12 vm